Diari Oficial de la Generalitat Valenciana


Sumari del DOGV 3435, del 16-02-1999 (1999/542)

RESOLUCIÓ de 18 de gener de 1999, de la Universitat Politècnica de València, per la qual es convoquen proves selectives d'accés al grup A, sector administració especial, tècnic superior, pel sistema d'oposició lliure.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3435

Data del DOGV
:   16-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/542


Data del document
:   18-01-1999

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 18 de gener de 1999, de la Universitat Politècnica de València, per la qual es convoquen proves selectives d'accés al grup A, sector administració especial, tècnic superior, pel sistema d'oposició lliure. [1999/L542]
  
A fi d'atendre les necessitats de personal en aquesta administració pública, encarregada del servei públic de l'educació superior, aquest Rectorat, fent ús de les competències que li atribueix l'article 18 amb relació a l'article 3.2e de la Llei de Reforma Universitària, i segons el que estableix l'article 48.6 dels Estatuts de la Universitat Politècnica de València, acorda convocar proves d'accés al grup A, sector administració especial, de la Universitat Politècnica de València, d'acord amb les bases següents:
  
1. Objecte de la convocatòria
  
1.1. Aquesta convocatòria té per objecte la selecció de personal per a cobrir un lloc vacant del grup A, sector administració especial, tècnic superior, amb destinació al Centre de Formació de Postgrau de la Universitat Politècnica de València, pel torn d'accés lliure, mitjançant el sistema de d'oposició, inclosa en l'oferta pública d'ocupació d'aquesta Universitat Politècnica de València per l'any 1999.
  
1.2. Segons el que estableix l'article 49.3 de la Llei de Reforma Universitària i l'article 1.1c del Text Refós de la Llei de la Funció Pública Valenciana, la realització d'aquestes proves selectives s'ajustarà a allò establit en el Text Refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat i els Estatuts de la Universitat Politècnica de València.
  
2. Condicions generals dels aspirants
  
2.1. Per a ser admès a la realització de les proves selectives, caldrà reunir els requisits següents:
  
a) Tenir la nacionalitat espanyola o la d'un dels restants estats membres de la Unió Europea o d'aquells estats als quals els siga aplicable la lliure circulació de treballadors, en els termes establits en la llei estatal que regule aquesta matèria.
  
b) Haver complit els 18 anys i no haver arribat a l'edat de jubilació.
  
c) Trobar-se en possessió del títol de doctor, llicenciat, Arquitecte, Enginyer o equivalent, o complir les condicions per a obtenir-lo en la data en què acabe el termini de presentació d'instàncies.
  
d) No patir cap malaltia o defecte físic que impedisca l'acompliment de les funcions corresponents.
  
e) No trobar-se inhabilitat penalment per a l'exercici de funcions públiques.
  
f) No haver sigut separat, mitjançant un expedient disciplinari, de cap administració o ocupació pública.
  
2.2. Les condicions per a ser admés a les proves s'hauran de reunir en el moment de l'acabament del termini de presentació de sol·licituds, i caldrà mantenir-les durant tot el procés selectiu, fins al moment de la presa de possessió.
  
3. Aspirants amb discapacitació.
  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat els interessats hauran de formular la petició corresponent en la sol·licitud de participació en aquestes proves selectives.
  
4. Sol·licituds
  
4.1 Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex I, que serà facilitada gratuïtament al Servei de Recursos Humans, secció de PAS, de la Universitat Politècnica de València, camí de Vera s/n, València, edifici Rectorat.
  
4.2. Les sol·licituds s'hauran d'adreçar al rector de la Universitat Politècnica de València, camí de Vera s/n, 46942 València, en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, i s'hi haurà d'adjuntar una fotocòpia del DNI o del passaport, en el cas dels nacionals dels estats membres de la Unió Europea o d'aquells estats als quals els siga aplicable la lliure circulació de treballadors.
  
4.3. La presentació de sol·licituds podrà fer-se al Registre General de la Universitat Politècnica de València, camí de Vera s/n, 46363 València, edifici Rectorat, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4.4. Els drets d'examen seran de 3.520 pessetes / 21,16 euros, i s'hauran d'ingressar en el compte corrent núm. 12232156373352 -Taxes- de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera s/n, 46352 València. El justificant de pagament dels drets d'examen haurà de dur la impressió del segell de l'entitat esmentada en la sol·licitud. En cap cas la mera presentació i el pagament suposarà la substitució del tràmit de presentació dins del termini i en la forma escaient de la sol·licitud davant l'òrgan esmentat en la base 4.2.
  
5. Admissió dels aspirants
  
5.1. Acabat el termini de presentació de sol·licituds, i després de verificar que s'ha fet el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana, i que contindrà la relació provisional de persones admeses i excloses a la realització de les proves.
  
5.2. Els aspirants podran esmenar, en cas d'error o exclusió, els defectes que hagen comés en la seua sol·licitud o fer les al·legacions que creguen convenients, en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.
  
5.3. En tot cas, i a fi d'evitar errors , en el supòsit que es produïsquen, possibilitar-ne l'esmena dins del termini i en la forma escaient, els aspirants hauran de comprovar fefaentment no sols que no figuren en la relació provisional d'exclosos, sinó, a més, que els seus noms i les seues dades consten correctament en les pertinents relacions d'admesos.
  
5.4. Seran causes d'exclusió, a més de les assenyalades en altres apartats d'aquestes bases:
  
- L'omissió de la firma en la sol·licitud.
  
- No adjuntar la fotocòpia del DNI o el passaport.
  
- No pagar els drets d'examen.
  
5.5. Una vegada transcorregut el termini de 10 dies, esmenats els defectes si es procedent, i vistes les al·legacions que corresponguen, es dictarà una resolució que contindrà la relació definitiva d'admesos i exclosos, i, amb almenys 15 dies naturals d'antelació, la data, el lloc i l'hora de realització i el començament dels exercicis, que es publicarà en el Diari Oficial de la Generalitat Valenciana.
  
6. Proves selectives
  
6.1. El procediment de selecció es farà pel sistema d'oposició lliure.
  
6.2. Fase d'oposició: constarà dels tres exercicis que a continuació s'indiquen, que seran de caràcter obligatori i eliminatoris.
  
Primer exercici. Es realitzarà per escrit i versarà sobre els coneixements que figuren en els blocs A i B de l'annex II d'aquesta convocatòria.
  
Aquest exercici podrà fixar-se en forma de preguntes que els opositors hauran de desplegar, en forma de preguntes curtes o en forma de test amb quatre respostes alternatives, de les quals només una serà la correcta. La durada de l'exercici, la fixarà el tribunal amb la deguda antelació, atenent el seu contingut.
  
Segon exercici. Constarà de dues parts.
  
La primera part consistirà en el desenvolupament per escrit, en un temps màxim de quatre hores, que determinarà el tribunal, de dos temes elegits obligatòriament, l'un del bloc B i l'altre del bloc C, entre quatre extrets a l'atzar del temari; dos hauran de correspondre al bloc B i dos al bloc C. El tribunal podrà ordenar la lectura pública d'aquest exercici als opositors. En aquest cas, es valorarà la utilització de mitjans audiovisuals de suport.
  
La segona part consistirà en la realització de l'entrevista, que tindrà lloc a continuació de la lectura individual dels temes desenvolupats en la primera part, i en la qual el tribunal podrà efectuar preguntes sobre el contingut de l'exercici anterior.
  
Tercer exercici. Consistirà a resoldre per escrit, en un temps mínim de dues hores i màxim de quatre hores, que determinarà el tribunal, un supòsit pràctic proposat pel tribunal, basat en el programa que figura en l'apartat C de l'annex II. El tribunal podrà ordenar la lectura pública d'aquest exercici als opositors. En aquest cas, es valorarà la utilització de mitjans audiovisuals de suport.
  
7. Qualificació dels exercicis
  
Cada un dels exercicis de caràcter obligatori i eliminatori es valorarà de la manera següent:
  
Primer exercici: es puntuarà de 0 a 10 punts, i caldrà obtenir un mínim de 5 punts per a superar-lo. Posat cas que siga en forma de test amb quatre alternatives de resposta, cada pregunta contestada erròniament descomptarà un terç sobre les preguntes contestades correctament, i les contestades en blanc no puntuaran. Posat cas que l'exercici es desenvolupe en forma de preguntes curtes, com a màxim s'establiran 50 preguntes on les respostes incorrectes i les que estiguen en blanc no es puntuaran, i la suma de les respostes correctes serà traslladada a una escala de 10 relativa al nombre de preguntes totals formulades.
  
Segon exercici: la puntuació global d'aquest exercici es farà sobre 10 punts, i serà la que resulte de la suma ponderada de les qualificacions de les dues parts de què consta aquest, sempre que cadascuna d'elles, valorada fins a un màxim de 10 punts, siga com a mínim de 5 punts, i que el 70% d'aquesta suma ponderada corresponga a la primera part i el 30% a l'entrevista.
  
Tercer exercici: es qualificarà de 0 a 10 punts, i caldrà obtenir un mínim de 5 punts per a superar-lo.
  
La qualificació que resulte dels tres exercicis s'obtindrà amb la suma de les puntuacions obtingudes en cada un d'ells.
  
7.2. A continuació es configurarà una relació que s'ordenarà per puntuació de major a menor, segons la puntuació de la fase d'oposició, i que s'interromprà quan el nombre d'inclosos en aquesta coincidisca amb el nombre de vacants que s'han de proveir.
  
En cas d'empat entre aspirants, l'ordre s'establirà segons la puntuació més alta obtinguda per cada aspirant en el primer exercici; en segon lloc, si aquest persistira, segons la major puntuació obtinguda en el segon i en el tercer, per aquest ordre. Si encara persistira aquest empat l'ordre s'establiria mitjançant sorteig públic entre aquests.
  
8. Desenvolupament de les proves selectives
  
8.1. Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'establisca en la resolució per la qual s'aprova i es publica en el Diari Oficial de la Generalitat Valenciana la llista definitiva d'admesos i exclosos de les proves objecte d'aquesta convocatòria.
  
8.2. Els aspirants seran convocats per a cada exercici en una crida única. Els membres del tribunal qualificador i el personal col·laborador no permetran l'accés a la sala on es realitze l'exercici, de les persones que hi compareguen, una vegada haja conclòs la crida dels aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades d'aquests documents, i també l'exemplar per a la persona interessada de la sol·licitud d'admissió a les proves.
  
8.3. Una vegada començades les proves, el tribunal farà públic l'anunci de la realització de la resta d'exercicis al lloc on s'haja realitzat l'anterior i al tauler d'anuncis del Servei de Recursos Humans, secció de PAS, situat a l'edifici Rectorat, amb una antelació mínima de 48 hores.
  
9. Publicitat de les llistes
  
9.1. En acabar cada una de les proves, el tribunal farà pública, mitjançant un anunci als locals on s'hagen realitzat i al tauler d'anuncis del Servei de Recursos Humans, secció de PAS, la llista d'aspirants que les hagen superat.
  
9.2. El tribunal elevarà al rector les llistes definitives dels aspirants que han superat les proves per l'ordre de puntuació a les quals es refereix la base 7.3 per a inserir-les en el Diari Oficial de la Generalitat Valenciana.
  
10. Coneixements de valencià
  
10.1 Els qui superen les proves selectives hauran d'acreditar els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.
  
10.2 Els qui no puguen acreditar aquests coneixements, d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Decret Legislatiu de 24 d'octubre de 1995.
  
11. Presentació de documents
  
11.1. En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar al Servei de Recursos Humans, secció de PAS, d'aquesta Universitat la documentació següent:
  
a) Certificat de naixement expedit pel registre civil corresponent o fotocòpia del DNI o del passaport, en el cas dels nacionals dels estats membres de la Unió Europea i d'aquells estats als quals els siga aplicable la lliure circulació de treballadors i treballadores.
  
b) Fotocòpia compulsada del títol acadèmic exigible segons aquesta convocatòria
  
c) Declaració de no haver sigut separat, mitjançant un expedient disciplinari, de cap administració o càrrec públic , i també de no trobar-se inhabilitat penalment per a l'exercici de funcions públiques.
  
d) Certificat mèdic acreditatiu de posseir la capacitat física necessària per a l'acompliment de les funcions dels llocs de treball oferits.
  
e) Els aspirants discapacitats hauran de presentar un certificat de la Conselleria de Treball i Afers Socials o òrgans competents d'altres administracions públiques, que acredite discapacitació igual o superior al 33%, i també la capacitat per a dur a terme les funcions que corresponguen a les vacants que s'han de proveir.
  
11.2. La falta de presentació de la documentació dins del termini indicat, tret de casos de força major, o la falsedat de documents, comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats a què l'aspirant puga estar sotmés.
  
En aquest supòsit, el tribunal podrà proposar addicionalment la inclusió en les relacions dels aspirants aprovats d'un nombre igual als d'exclosos segons els criteris d'ordre de puntuació de major a menor.
  
12. Nomenament de funcionaris
  
Una vegada haja conclòs el procés selectiu i haja transcorregut el termini de presentació de la documentació, els que l'hagen superat seran nomenats funcionaris de carrera, mitjançant una resolució que es publicarà en el Diari Oficial de la Generalitat Valenciana, amb l'especificació de la destinació adjudicada, basant-se en l'ordre de puntuació obtingut pels aspirants i segons la petició de destinació en vista dels llocs vacants que els oferisquen
  
13. Tribunal
  
13.1. El tribunal qualificador d'aquestes proves selectives serà nomenat pel rector, una vegada hagen sigut publicades les llistes definitives d'admesos i exclosos.
  
13.2. El tribunal podrà designar els col·laboradors, ajudants i assessors especialistes que considere oportuns, per a la realització de les proves.
  
13.3. Els membres del tribunal i també els assessors hauran d'abstenir-se i podran ser recusats pels interessats quan hi concórreguen circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.
  
13.4. El tribunal i també els col·laboradors, ajudants i el personal especialista, podrà exigir als aspirants que acrediten la seua identitat en qualsevol moment, de conformitat amb el que estableix la base 8.2.
  
13.5. A l'efecte de comunicacions i d'altres incidències, el tribunal tindrà la seu a la Universitat Politècnica de València, Camí de Vera s/n, CP 46982, València.
  
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis extraordinaris (Diari Oficial de la Generalitat Valenciana de 17 de febrer de 1997), tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
14. Recursos
  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la notificació, de conformitat amb l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
Contra les actuacions del tribunal, es podrà interposar recurs ordinari establit en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació.
  
El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.
  
València, 18 de gener de 1999.- El rector de la Universitat Politècnica de València. Justo Nieto Nieto.
  
ANNEX I
  
Model de sol·licitud d'admissió
  
ANNEX II
  
Programa
  
Bloc A
  
1. La Constitució Espanyola de 1978. Drets i deures fonamentals. El Govern i les Corts Generals , composició i funcions.
  
2. L'Estatut d'Autonomia de la Comunitat Valenciana. El president de la Generalitat Valenciana. Les Corts Valencianes i el Govern Valencià.
  
3. La Llei Orgànica de Reforma Universitària.
  
4. Els Estatuts de la Universitat Politècnica de València
  
5. El professorat universitari.
  
6. La Llei de la Funció Pública Valenciana.
  
7. Pressupost. Estructura i gestió. El pressupost de la Universitat Politècnica de València.
  
8. Conveni interuniversitari sobre estudis de postgrau conduents a títols propis de les universitats.
  
9. Normes reguladores dels estudis de postgrau de la Universitat Politècnica de València.
  
10. La formació de postgrau universitària a Espanya
  
11. La formació ocupacional a Espanya
  
12. La formació contínua a Espanya.
  
Bloc B
  
1. Les polítiques d'innovació a Espanya. Models d'interacció genèrics.
  
2. El sistema d'innovació a Espanya.
  
3. Els models de gestió de la innovació.
  
4. Els models de dinamització.
  
5. Interacció universitat-empresa a Espanya. Estratègies
  
6. Estructures de la interfície universitat-empresa a Espanya
  
7. Models de relació universitat-empresa
  
8. Les fundacions com a element dinamitzador
  
9. Estructures universitàries internes de dinamització
  
10. El Sistema Educatiu Espanyol
  
11. La formació permanent a Espanya
  
12. La formació professional a Espanya
  
13. Estructures de relació en el Sistema de Formació Contínua a Espanya
  
14. Paper de les universitats en el marc de la formació contínua a Espanya
  
15. Paper de les universitats en el marc de la formació permanent a Espanya
  
16. Els models de dinamització a la Comunitat Valenciana
  
17. Interacció universitat-empresa a la Comunitat Valenciana.
  
18. Estructures d'interfície universitat- empresa a la Comunitat Valenciana
  
19. Models de relació universitat-empresa a la Comunitat Valenciana
  
20. El model valencià d'innovació i formació contínua
  
21. Model valencià de formació permanent
  
22. Necessitats de formació a la Comunitat Valenciana
  
23. La formació professional a la Comunitat Valenciana
  
24. El paper de les universitats en el marc de la formació contínua a la Comunitat Valenciana
  
25. El paper de les universitats en el marc de la formació permanent a la Comunitat Valenciana
  
26. Els models de dinamització en la Unió Europea
  
27. Interacció universitat-empresa en la Unió Europea. Estratègies
  
28. Estructures d'interfície universitat-empresa en la Unió Europea
  
29. Models de relació universitat-empresa en la Unió Europea
  
30. Paper de les universitats en el marc de la formació contínua a Europa
  
31. La formació permanent en la Unió Europea
  
32. Els models de dinamització a Iberoamèrica
  
33. Models de cooperació empresa-universitat a Iberoamèrica.
  
34. Gestió de la innovació i la formació contínua a Iberoamèrica
  
35. Paper de les universitat en el marc de la formació contínua a Iberoamèrica
  
36. La formació permanent a Iberoamèrica
  
37. Polítiques actives de generació d'ocupació basades en la formació.
  
Bloc C
  
1. Cicle de vida del producte formatiu
  
2. Planificació estratègica en la gestió de formació
  
3. El benchmarking com a eina de gestió de la formació
  
4. Anàlisi de la demanda de formació permanent
  
5. Disseny de la formació permanent
  
6. Màrqueting i comercialització de la formació permanent
  
7. Estratègies de gestió de la formació de postgrau
  
8. Sistemes d'informació aplicats a sistemes de gestió de la formació
  
9. Estratègies d'avaluació de la formació permanent.
  
10. Gestió de la qualitat de la formació.
  
11. Avaluació de l'eficàcia i rendibilitat de la formació
  
12. Ensenyament assistit per ordinador. Concepte. Evolució.
  
13. Noves tecnologies aplicades a la formació . Teleinformació.
  
14. Sistemes multimèdia. Generalitats. Conceptes hipermèdia en formació.
  
15. Cicle de vida del producte formatiu a distància
  
16. Planificació estratègica en la gestió de formació a distància
  
17. Anàlisi de demanda de formació permanent a distància
  
18. Producció de la formació permanent a distància.
  
19. Màrqueting i comercialització de la formació permanent a distància
  
20. Estratègies de gestió de la formació de postgrau a distància
  
21. Internet i el seu efecte en la formació permanent a distància.